1998D0599 — SK — 02.08.2001 — 001.001

Tento dokument slúži čisto na potrebu dokumentácie a inštitúcie nenesú nijakú zodpovednosť za jeho obsah

►B ROZHODNUTIE KOMISIE z 12. októbra 1998 o postupe preukazovania zhody stavebných výrobkov v súlade s článkom 20 ods. 2 smernice Rady 89/106/EHS týkajúce sa aplikácie tekutých strešných vodotesných systémov (oznámené pod číslom dokumentu C(1998)2924) (Text s významom pre EHP) (98/599/ES) (Ú. v. ES L 287, 24.10.1998, p.30)

Zmenené a doplnené:









▼B

ROZHODNUTIE KOMISIE

z 12. októbra 1998

o postupe preukazovania zhody stavebných výrobkov v súlade s článkom 20 ods. 2 smernice Rady 89/106/EHS týkajúce sa aplikácie tekutých strešných vodotesných systémov

(oznámené pod číslom dokumentu C(1998)2924)

(Text s významom pre EHP)

(98/599/ES)







KOMISIA EURÓPSKYCH SPOLOČENSTIEV so zreteľom na Zmluvu o založení Európskeho spoločenstva, so zreteľom na smernicu Rady 89/106/EHS z 21.12.1998 o aproximácii zákonov, iných právnych predpisov a správnych opatrení členských štátov vzťahujúcich sa na stavebné výrobky, ( 1 ) naposledy zmenenú a doplnenú smernicou 93/68/EHS ( 2 ), najmä na jej článok 13 ods. 4, keďže sa požaduje, aby Komisia podľa článku 13 ods. 3 smernice 89/106/EHS vybrala z dvoch postupov preukazovania zhody výrobku „najmenej závažný postup prichádzajúci do úvahy v súlade s požiadavkami na bezpečnosť“; to znamená, že je potrebné rozhodnúť, či pre daný výrobok alebo skupinu výrobkov je systém vnútropodnikovej kontroly, za ktorý je zodpovedný výrobca, nevyhnutnou a postačujúcou podmienkou preukázania zhody alebo z dôvodov týkajúcich sa plnenia kritérií uvedených v článku 13 ods. 4 je potrebná intervencia schváleného certifikačného orgánu; keďže v článku 13 ods. 4 sa požaduje, aby postup takto určený bol uvedený v mandátoch a v osobitných technických ustanoveniach; keďže je preto potrebné definovať pojem výrobok alebo skupinu výrobkov ako je použité v mandátoch a v osobitných technických ustanoveniach; keďže dva postupy uvedené v článku 13 ods. 3 sú podrobne opísané v prílohe III k smernici 89/106/EHS; keďže je preto nevyhnutné jasne stanoviť metódy, akými sa musia tieto dva postupy uplatňovať, s ohľadom na prílohu III, pre každý výrobok alebo skupinu výrobkov, pretože príloha III uprednostňuje určité systémy; keďže postup uvedený v písm. a) článku 13 ods. 3 zodpovedá systémom stanoveným v prvej možnosti, bez nepretržitého dohľadu, druhej a tretej možnostibodu ii) časti 2 prílohy III a postup, uvedený v písm. b) článku 13 ods. 3 zodpovedá postupom v bode i) časti 2 prílohy III, a v prvej možnosti s nepretržitým dohľadom bodu ii) časti 2 prílohy III; keďže opatrenia uvedené v tomto rozhodnutí sú v súlade so stanoviskom Stáleho výboru pre stavebníctvo, PRIJALA TOTO ROZHODNUTIE:







Článok 1

Zhoda výrobkov a skupín výrobkov stanovených v prílohe I sa musí preukazovať postupom, pri ktorom systém vnútropodnikovej výrobnej kontroly, ktorá zabezpečí zhodu výrobku s platnými osobitnými technickými ustanoveniami, je vo výhradnej zodpovednosti výrobcu.

Článok 2

Zhoda výrobkov stanovených v prílohe II sa musí preukazovať postupom, pri ktorom okrem vnútropodnikovej kontroly je do preukazovania zhody a dohľadu nad výrobnou kontrolou, alebo samotným výrobkom zapojený aj schválený certifikačný orgán.

Článok 3

Postup preukazovania zhody, ako je uvedený v prílohe III, musí byť označený v mandátoch pre európske technické osvedčenie.

Článok 4

Toto rozhodnutie je adresované členským štátom.









PRÍLOHA I

Tekuté strešné vodotesné systémy

Na všeobecné použitie okrem prípadov týkajúcich sa materiálov, ktoré sú podľa reakcie na požiar zaradené do tried ►M1 A1 ( 3 ), A2 (3) , B (3) , C (3) ◄ .









PRÍLOHA II

Tekuté strešné vodotesné systémy

Na použitie v prípadoch týkajúcich sa materiálov, ktoré sú podľa reakcie na požiar zaradené do tried ►M1 A1 ( 4 ), A2 (4) , B (4) , C (4) ◄ .









PRÍLOHA III

Poznámka:

Pre systémy, kde je viac ako jedno zamýšľané použitie špecifikované v nasledovných skupinách, sa úlohy pre schválené orgány, odvodené od príslušného postupu preukazovania zhody, kumulujú.

SKUPINA VÝROBKOV

TEKUTÉ STREŠNÉ VODOTESNÉ SYSTÉMY (1/3)

1. Postupy preukazovania zhody

Pre uvedený výrobok (výrobky) a pre ich zamýšľané použitie je potrebné, aby Európska organizácia pre technické osvedčovanie upresnila postupy preukazovania zhody v príslušných pokynoch pre európske technické osvedčenie:







Výrobky Zamýšľané použitie Úrovne alebo triedy Postup preukazovania zhody Tekuté strešné vodotesné systémy Pre všetky izolácie striech proti vode — 3 Postup 3: Pozri CPD prílohu III, 2 ii), druhá možnosť.

2. Podmienky, ktoré má Európska organizácia pre technické osvedčovanie uplatňovať pre osobitný postup preukazovania zhody

Upresnenie postupov by malo byť také, aby sa mohlo zaviesť aj tam, kde sa pre určitú charakteristiku nemusí stanoviť ukazovateľ úžitkovej vlastnosti, pretože aspoň jeden členský štát nemá žiadnu právnu požiadavku na takúto charakteristiku (pozri článok 21 CPD v bode 1.2.3 výkladových dokumentov). V takýchto prípadoch sa výrobcovi nesmie nariadiť, aby overoval túto charakteristiku, ak si neželá deklarovať použitie výrobku v tomto smere.

SKUPINA VÝROBKOV

TEKUTÉ STREŠNÉ VODOTESNÉ SYSTÉMY (2/3)

1. Postupy preukazovania zhody

Pre uvedený výrobok (výrobky) a pre ich zamýšľané použitie je potrebné, aby Európska organizácia pre technické osvedčovanie upresnila postupy preukazovania zhody v príslušných usmerneniach pre európske technické osvedčovanie:







Výrobky Zamýšľané použitie Úrovne alebo Triedy Postup preukazovania zhody Tekuté strešné vodotesné systémy Pre použitie v zmysle externých požiarnych predpisov Výrobky vyžadujúce skúšky Výrobky „považované za bezpečné“ bez skúšok (1) 3 4 (1) Je potrebné potvrdiť konzultáciou so Skupinou pre dozor nad požiarnou bezpečnosťou. Postup 3: Pozri CPD prílohu III, 2 ii), druhá možnosť. Postup 4: Pozri CPD prílohu III, 2 ii), tretia možnosť.

2. Podmienky, ktoré má Európska organizácia pre technické osvedčovanie uplatňovať na špecifikácie postupu preukazovania zhody

Upresnenie postupov by malo byť také, aby sa mohlo zaviesť aj tam, kde sa pre určitú charakteristiku nemusí stanoviť ukazovateľ úžitkovej vlastnosti, pretože aspoň jeden členský štát nemá žiadnu právnu požiadavku na takúto charakteristiku (pozri článok 21 CPD v bode 1.2.3 výkladových dokumentov). V takýchto prípadoch sa výrobcovi nesmie nariadiť, aby overoval túto charakteristiku, ak si neželá deklarovať použitie výrobku v tomto smere.

SKUPINA VÝROBKOV

TEKUTÉ STREŠNÉ VODOTESNÉ SYSTÉMY (3/3)

1. Postupy preukazovania zhody

Pre uvedený výrobok (výrobky) a pre ich zamýšľané použitie je potrebné, aby Európska organizácia pre technické osvedčovanie upresnila nasledovné postupy preukazovania zhody v príslušných usmerneniach pre európske technické osvedčovanie:







Výrobky Zamýšľané použitie Úrovne alebo triedy Postup preukazovania zhody Tekuté strešné vodotesné systémy Pre použitie v zmysle požiarnych predpisov ►M1 A1 (1), A2 (1), B (1), C (1) ◄ ►M1 A1 (2), A2 (2), B (2), C (2), D, E ◄ ►M1 (A1 až E) (3), F ◄ 1 3 4 (1) ►M1 Výrobky/materiály, pre ktoré jasne stanovená etapa výrobného procesu vedie k zdokonaleniu z hľadiska reakcie na oheň (napr. pridaním retardérov horenia alebo obmedzením organických materiálov). ◄ (2) ►M1 Výrobky/materiály, na ktoré sa nevzťahuje poznámka 1 pod čiarou. ◄ (3) ►M1 Výrobky/materiály, pre ktoré sa nevyžaduje skúšanie reakcie na oheň (napr. výrobky/materiály tried A1 podľa rozhodnutia Komisie 96/603/ES). ◄ Postup 1: Pozri CPD prílohu III, 2 i), bez kontrolného testovania vzoriek. Postup 3: Pozri CPD prílohu III, 2 ii), druhá možnosť. Postup 4: Pozri CPD prílohu III, 2 ii), tretia možnosť.

2. Podmienky, ktoré má Európska organizácia pre technické osvedčovanie uplatňovať na upresnenia postupu preukazovania zhody

Upresnenie postupov by malo byť také, aby mohlo zaviesť aj tam, kde sa pre úžitkovú charakteristiku nemusí stanoviť ukazovateľ úžitkovej vlastnosti, pretože aspoň jeden členský štát nemá právnu požiadavku na takúto charakteristiku (pozri článok 21 CPD bod 1.2.3 výkladových dokumentov). V takýchto prípadoch sa výrobcovi nesmie nariadiť, aby overoval túto charakteristiku, ak si neželá deklarovať použitie výrobku v tomto smere.